OpenLLM-France/wikimedia huggingface dataset:
# Merit Ptah

Merit Ptah (K. a. 2700. urtea), munduko lehen sendagilea kontsidera daiteke. Bera da ere benetako izenaz ezagutzen den lehen emakume zientzialaria. Bere irudia Saqqarako piramide mailakatutik gertu dagoen nekropoli bateko hilobi batean ikus daiteke. Bere semeak, apaiz Gorena zenak, "Sendagile buru" bezala deskribatzen zuen.
IAUk, International Astronomical Union delakoak Artizarrean dagoen krater bati Merit Ptah izena jarri zion bere omenez.

## Oharra

Ez da konfunditu behar Merit-Ptahrekin, Ramosen emaztearekin, Tebasko gobernatzailea eta Amenofis IV.aren visirra (garrantzi politiko handiko pertsona).

## Erreferentziak

* ↑ Tubia, Iker. ««Emakumeak baztertuz gero, ezagutzaren %50 falta da»» Berria (Noiz kontsultatua: 2019-06-06).
* Datuak: Q1050613
* Multimedia: Merit Ptah / Q1050613
# InterContinental Hotela (Bukarest)

InterContinental Hotela (errumanieraz: Hotelul Intercontinental din Bucure-ti) Bukarest hiriburuan, Errumanian, dagoen bost izarreko etxe orratza eta hotela da. Unibertsitatearen Plazaren inguruan kokatuta dago, 1. sektorean. 77 metroko altuera eta 25 solairu ditu, 283 logelarekin. InterContinental Hotels Groupek kudeatzen du.
Dinu Hariton, Gheorghe Nadrag, Ion Moscú eta Romeo Beleak diseinatua, Bukaresteko Antzoki Nazionalaren eraikina barne hartzen zuen proiektu handiago baten parte zen. 1971n inauguratu zen.

## Iruditegia

* Gaueko irudia.
* 2017an.
* Argazki historikoa.

## Erreferentziak

* ↑ https://www.wall-street.ro/slideshow/Lifestyle/48620/Brunch-pe-Bulevard-Muzica-jazz-live-vin-spumos-si-bufet-sofisticat/3/Istoria-hotelului-InterContinental-Bucuresti.html

## Kanpo estekak

* (Frantsesez):Webgune ofiziala.
* Datuak: Q1827765
* Multimedia: Grand Hotel Bucharest / Q1827765
# Caroline Leigh Gascoigne

Caroline Leigh Gascoigne, jaiotzez Smith, (Londres, 1813ko maiatzaren 2a – 1883ko ekainaren 11) ingeles idazlea izan zen.

## Bizitza

Caroline Leigh Smith 1813ko maiatzaren 2an jaio zen Londresen, Ingalaterran. John Smith parlamentuko kidearen eta bere hirugarren emaztea zen Emma Leighen alaba izan zen. Haurtzaroa Sussexen eman zuen, Dale Park etxean. Bere aita bankari aberatsa zen, baina emazte ia itsuak nahi gabe pozoitu zuen, laudano gaindosi bat emanez. John Abel Smith eta Martin Tucker Smith parlamentuko kideak Carolineren nebaordeak ziren.
Gaztetatik hasi zen prosa eta poesia idazten. Hainbat eleberri eta poema bilduma argitaratu zituen. 1834an Ernest Frederick Gascoigne militarrarekin ezkondu zen, eta harekin hiru seme-alaba izan zituen.
1883ko ekainaren 11n hil zen, 70 urte zituela, eta 40.000 liberako jaraunspena utzi zuen.

## Lanak
### Poesia

* Belgravia (1851)
* Recollections of the Crystal Palace (1852)
* England's Heroes! (1855)

### Eleberriak

* Temptation, or, a wife's perils (hiru liburukitan, 1839)
* The school for wives (hiru liburukitan, 1839)
* Evelyn Harcourt (hiru liburukitan, 1842)
* Spencer's Cross Manor House, a tale for young people (1852)
* The Next Door Neighbours (hiru liburukitan, 1855)
* Doctor Harold (hiru liburukitan, 1865)

### Ipuinak

* My aunt Prue's railway journey (1865)
* Dr. Harold's Note-Book (1869)
* In Memoriam (of General E. F. Gascoigne) (1878)

## Iruditegia

* John Preston Neale. Dale Park, Sussex (1829)
* Temptation, or, A wife's perils (1839)
* The school for wives (1841)
* Belgravia (1851)
* The next-door neighbours (1855)
* Doctor Harold (1866)
* Dr. Harold's Note-book (1869)

## Erreferentziak

* 1 2 (Ingelesez) Thomas, Joseph. (1915). Lippincott's Pronouncing Dictionary of Biography and Mythology. J. B. Lippincott Company, 1080 or. (Noiz kontsultatua: 2024-10-26).
* 1 2 (Ingelesez) Bassett, Troy J. «Author: Caroline Leigh Gascoigne» At the Circulating Library 2024-09-04 (Noiz kontsultatua: 2024-10-26).
* ↑ (Ingelesez) «Dale Park, Madehurst, Arundel, England» Parks and Gardens jatorrizkotik artxibatua (artxibatze data: 2017-04-15) (Noiz kontsultatua: 2024-10-26).
* ↑ (Ingelesez) Price, Jacob M. (2004). «Smith, John Abel (1802–1871)» Oxford Dictionary of National Biography. Oxford University Press (Noiz kontsultatua: 2024-10-26).
* ↑ (Ingelesez) «Wills and Bequests» The Observer: 7. 1883-10-28 ISSN 0029-7712. (Noiz kontsultatua: 2024-10-26).
# Mateoren ebanjelioa

Mateoren Ebanjelioa Jesu Kristoren bizitza eta eginak kontatzen dituzten lau ebanjelio kanonikoetakoa da. Jesusen zuhaitz genealogikoa, jaiotza harrigarria, haurtzaroa, bataioa, tentaldia, irakaspenak, heriotza eta biztuera kontatzen ditu. Ebanjelioaren amaieran azaltzen da Jesusek apostolu eta bere ikasleei emandako agindua: Zoazte eta egin itzazue ikasleak herrialde guztietan.
San Agustinen tradizioaren arabera, ebanjelio hau kanoniko guztietatik zaharrena da eta Jesusen ikasle eta apostolu Mateok idatzi zuen. Horregatik Biblia gehienetan lehenengo agertzen da. Hala ere, aditu gehienen iritziz Mateoren ebanjelioa Markorenaren ondoren idatzi zen, neurri batean azken hau oinarri hartuz.
Mateoren ebanjelioa hasieran arameoz idatzi zela diote adituek, baina aurkitu izan den bertsiorik zaharrena grekoz idatzia da. Mateok, gehienbat, bere ebanjelioa judaismotik zetozen kristauengan pentsatuz idatzi zuen. Izan ere, ugariak dira idazle honek darabiltzan Itun Zaharreko pasarteak profetek Israelgo herriari esandakoak Jesusengan bete direla eta hau benetako Mesias dela adierazteko.
| « | Antzina-antzinako tradizioaren arabera, ebanjelio hau hamabietariko ikasle batek idatzia izango litzateke, Mateo (ik. 9,9) edo Lebi (ik. Mk 2,14) zerga-biltzaileak, alegia. Halere, segur aski, bigarren belaunaldiko eta judu-jatorriko kristau bat du egilea, grekoa zekiena eta I.Z.ari buruzko irakaspenetan ongi aditua. Konposizio-datari dagokionez, K.o. 80-90 bitartean koka daiteke, 70ean gertaturiko Jerusalemen hondamendiaren ondoren, gertakizun hau behin baino gehiagotan aipatzen baita (21,41; 22,7; 23,37-38). Badirudi Siriako Antiokian idatzia dela ebanjelioa: grekoz egiten zen han eta hiriak judu-kolonia ugaria zuen; bazen han kristau-elkarte bat ere, lehenengoetakoa hain zuzen (Eg 11,19-30), bertan juduak eta jentilak berehala nahasi zirelarik; Pedrok garrantzi handia zuen elkarte hartan (Ga 2,11-14), Mateoren ebanjelioan bezalaxe (15,15; 16,16-19; 17,24-27). Kanpo eta barru, egoera zailean bizi den elkarte batentzat idazten du Mateok. | » |
| —Elizen Arteko Biblia. 2008. |||

## Zinema

* Il Vangelo secondo Matteo (Pier Paolo Pasolini, 1964)

## Erreferentziak

* ↑ «Biblia/Mateo — Wikiteka» eu.wikisource.org (Noiz kontsultatua: 2024-10-07).

## Kanpo estekak

* Elizen Arteko Biblia. Mateo. 2008.
* Mateoren ebanjelioa.

## Ikus, gainera

* Matthäus-Passion. San Mateoren pasioa edo Pasioa San Mateoren hitzetan, BWV 244, Johann Sebastian Bach musikagilearen obra ezaguna.
# Lukasen ebanjelioa

Lukasen Ebanjelioa Jesu Kristoren bizitza eta eginak kontatzen dituzten lau ebanjelio kanonikoetakoa da, tradizioaren arabera Lukas Ebanjelariak (San Lukasek) idatzia. Jesusen bizitza kontatzen du, haren jaiotza, irakaspena, heriotza eta piztuera bereziki. Azkenez Jesusen Zeruetara Igokundearekin amaitzen da.
Lukasen ebanjelioak justizia sozialari garrantzia berezia ematen dio. Zentzu horretan Jesusengandik gertu agertuko dira garai hartako agintarien begietan bekatari zirenak (diruzaleak, gaixoak, emakumeak...). Ebanjelio honetan, gainera, besteetan ez dauden istorio bereziak jartzen dira Jesusen ahoan; besteak beste, bertan agertzen dira Samariar Onaren eta Seme Galduaren parabolak. Hala ere, Espiritu Santuaren egintza argi erakusten du, Andre Mariaren historian esaterako.
Ebanjelio honen idazlea ez zen judua izan, baina hala ere Itun Zaharra ondo ezagutzen zuen. Hala ere, liburu honetan argi agertzen da Jesusek dakarren salbamen mezua ez dela israeldarrentzat soilik, munduko herri guztientzat baizik. Beste ebanjelioak ez bezala, hau pertsona zehatz bati eskainita dago, Teofilo deituriko bere adiskide bati hain zuzen.
Adituen arabera, Lukasen oinarriak Markoren Ebanjelioa eta galdutako beste dokumentu bat dira. Gutxi gorabehera Kristo ondorengo 70 urte inguruan idatzi zela uste da. Liburu honetako idazleak berak idatzi zuen, gainera, Apostoluen Eginak deituriko liburua ere.

## Kanpo estekak

* Lukasen ebanjelioa.
# Joanen ebanjelioa

Joanen Ebanjelioa Jesu Kristoren bizitza eta egintzak kontatzen dituen lau ebanjelio kanonikoetakoa da. Beste hiru ebanjelioen desberdina da, besteek baino sakontasun handiagoz agertzen baitu Jesusen izateari buruzko teologia landuagoa. Ebanjelioan bertan agertzen denez (Jn 20, 30-31) liburu honen helburua honako hau da: irakurleak Jesus Mesias, Jainkoaren Semea dela kontura daitezela.
Tradizioaren arabera San Joan apostoluak idatzi zuen. Hala ere, zenbait adituk uste dute ebanjelio hau Jesusen bizitzaren lekuko zuzen izan ez zen idazle baten lana dela. Neurri handi batean apostoluengandik jasotako irakaspenak lantzen eta sakontzen joan zen komunitate bateko buruzagiak idatzi zuela esan ohi da.
Joanen ebanjelioa 4 ebanjelio kanonikoetatik berriena da eta argi ikusten da bere idazleak eta komunitateak beste ebanjelioak ezagutzen zituztela. K. o. 90 urte inguruan idatzi zen.

## Kanpo estekak

* Joanen ebanjelioa.
# Markoren ebanjelioa

Markoren Ebanjelioa Jesukristoren bizitza eta eginak kontatzen dituzten lau ebanjelio kanonikoetakoa da. Adituen arabera lehenengo idatzitako ebanjelioa da, gutxi gorabehera K.o. 65 urtean agertu zela diote. Ebanjelio honen idazlea Marko da, Itun Berriko zenbait pasartetan agertzen da, besteak beste San Pauloren jarraitzaile gisa.
Ebanjeliorik laburrena da, Jesusen bataiotik piztuerara artekoak kontatzen ditu. Jatorri heleniarreko kristauei idatzita dagoela dirudi, gehienbat Israel herriaren hizkuntza eta erlijioa ezagutzen ez dituztenei egindako azalpenak agertzen direlako. Adituen arabera ebanjelio hau Erroman idatzi zen.
Lehenengo idatzi zen ebanjelioa izanda, besteengan eragin handia izan du, bereziki Mateoren eta Lukasen ebanjeliotan.

## Kanpo estekak

* Markosen ebanjelioa.
# Ihurre (Olaberria)

Ihurre, Gipuzkoako Olaberria udalerriko langile klaseko auzo bat da. Berez, Olaberriko bi gune nagusietako bat da, mendi kaxkoan dagoen usadiozko herrigunetik urrundua, Oria ibaiaren haranean eta N-1 autoidearen alboan, Beasain eta Idiazabal udalerrien artean. Goierri eskualdeko industriagune nagusienetako bat da, enpresa, lantegi, tailer eta merkatal-gune askoren kokalekua.

## Historia

1960ko hamarkadaren hasieran langile klaseko jendearen etorrerarekin osatu zen, horietako asko Nafarroa Garaikoak eta Espainiako hainbat lurraldetatik etorriak, nagusiki José María Aristrain nafar jatorriko gipuzkoar enpresaburuak sortu eta bertan dagoen Aristrain altzairutegian (Arcelor Mittal) lan egitera, horregatik auzo honetako zati handi bat osatzen duten langile etxebizita blokeei Goierrin "Aristrainen etxeak" deitzen zaie.

## Demografia

* Ihurreko biztanleria

## Iruditegia

* Ihurre auzoko "Aristrainen etxeak" eta N-1 errepidea, 1980ko hamarkadan.
* 2020an.
* 2020an.
* 2020an.
* 2020an.
* Aristrain lantegia eta N-1 autobidea.

## Kanpo estekak

* Datuak: Q63489506
* Multimedia: Ihurre (Olaberria) / Q63489506
# Garibai

    Artikulu hau auzoari buruzkoa da; idazlea gaitzat duena beste hau da: «Esteban Garibai»
Garibai Oñatiko (Gipuzkoa) auzoa da. Auzo honetan Oñati ibaia sortzen da, Debaren ibaiadar nagusietakoa dena.

## Demografia

* Garibaiko biztanleria

## Ondarea

* Garibai dorretxea: XIV. mendeko Garibaitarren dorretxea.

## Ikus, gainera

* Debagoiena

## Kanpo estekak

* Datuak: Q12258209
* Multimedia: Garibai, Oñati / Q12258209
# Li Keqiang

Li Kenqiang (liː kəˈtʃjɑːŋ ahoskatua; txinera tradizionalez: 李克強; txinera sinplifikatuz: 李克强; pinyinez: Lǐ Kèqiáng; mandarinez: lì kʰɤ̂.tɕʰjǎŋ; Hefei, 1955eko uztailaren 1a - Shanghai, 2023ko urriaren 27a) txinatar politikaria izan zen, Txinako Herri Errepublikako lehen ministro izendatua izan zena 2013. urtean. Ekonomialaria lanbidez, Li Txinako agintari gorenetako bat izan zen, Txinako Finantza eta Ekonomia Gaietako, Atzerriko Gaietako, Segurtasun Nazionaleko eta Erreforma Handietako partaide garrantzitsu izateaz gain. Gainera, Txinako Alderdi Komunistaren Idazmahai Iraunkorreko bigarrena izan zen, erakunde hori da de facto herrialdeko erabaki garrantzitsuenak hartzen dituena. Li "txinatar buruzagitzako bosgarren belaunaldiko" kide izan zen, Xi Jinping idazkari nagusiarekin batera. Forbes-ek Li munduko hamabigarren pertsonarik boteretsuena bezala sailkatu zuen 2015 eta 2016. urteetan.

## Kanpo estekak

* Datuak: Q18111
* Multimedia: Li Keqiang / Q18111
# Anatoliako hipotesia

Anatoliako hipotesia Neolito garaian aitzinindoeuroparren jatorrizko bizilekua Anatolia zela dioen teoria da. Horretarako, arkeologia, hizkuntzalaritza eta Cavalli-Sforza genetistaren lanak uztartzen saiatu zen Colin Renfrew ikerlaria 1987an. Haren ustez, Anatoliatik abiatuta, Neolito Iraultzarekin batera, hau da, nekazaritza- eta abetzaintza-tekniken garpenarekin batera (K.a. VII. eta VI. milurtekoetan), hedatu ziren indoeuropar hizkuntzak Europa aldera, baita Iran eta India aldera ere. Hedapena ez zen bortitza izan, nekazaritzak motel, uhinen moduan, aurrera egiten baitzuen. Hori zela eta, Neolitoko Europan jende gehienak indoeuropar hizkuntzez mintzatu behar izaten zuen, nahiz eta geroagoko migrazioek indoeuropar hizkuntza batzuk besteen gainean nagusitu edo ordezkatu.

## Erreferentziak

A. C. Renfrew: Arkeologia eta mintzaira: Indoeuroparren enigma, Gaiak, Donostia, 2002.

## Kanpo estekak

* Datuak: Q488150
# Miguel Sola

Miguel Angel Sola Elizalde (Iruñea, Nafarroa Garaia, 1957ko irailaren 29a - ) euskal herritar futbolari ohia eta entrenatzailea da. Erdilari lanetan aritzen zen.

## Jokalari Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 3. | 1976/77 | 36 | 10 | 2 | 0 | - | - | - | - | - | - | - | - | 38 | 10 |
| Bilbao Athletic | 2.B | 1977/78 | 32 | 11 | 4 | 2 | - | - | - | - | - | - | - | - | 36 | 13 |
| Bilbao Athletic | Denera | Denera | 68 | 21 | 6 | 2 | - | - | - | - | - | - | - | - | 74 | 23 |
| Arosa | 3. | 1978/79 | 12 | 1 | - | - | - | - | - | - | - | - | - | - | 12 | 1 |
| Arosa | Denera | Denera | 12 | 1 | - | - | - | - | - | - | - | - | - | - | 12 | 1 |
| Bilbao Athletic | 2.B | 1979/80 | 28 | 8 | 4 | 0 | - | - | - | - | - | - | - | - | 32 | 8 |
| Bilbao Athletic | Denera | Denera | 28 | 8 | 4 | 0 | - | - | - | - | - | - | - | - | 32 | 8 |
| Alaves | 2. | 1979/80 | 7 | 0 | - | - | - | - | - | - | - | - | - | - | 7 | 0 |
| Alaves | Denera | Denera | 7 | 0 | - | - | - | - | - | - | - | - | - | - | 7 | 0 |
| Athletic | 1. | 1980/81 | 27 | 4 | 10 | 3 | - | - | - | - | - | - | - | - | 37 | 7 |
| Athletic | 1. | 1981/82 | 22 | 0 | 9 | 1 | - | - | - | - | - | - | - | - | 31 | 1 |
| Athletic | 1. | 1982/83 | 32 | 4 | 9 | 1 | - | - | 2 | 1 | - | - | - | - | 43 | 6 |
| Athletic | 1. | 1983/84 | 25 | 5 | 6 | 1 | 3 | 1 | - | - | - | - | 2 | 0 | 36 | 7 |
| Athletic | 1. | 1984/85 | 19 | 2 | 11 | 1 | 0 | 0 | - | - | - | - | - | - | 30 | 3 |
| Athletic | Denera | Denera | 125 | 15 | 45 | 7 | 3 | 1 | 2 | 1 | - | - | 2 | 0 | 177 | 24 |
| Osasuna | 1. | 1985/86 | 32 | 3 | 4 | 2 | - | - | 3 | 1 | - | - | - | - | 39 | 6 |
| Osasuna | 1. | 1986/87 | 39 | 4 | 5 | 1 | - | - | - | - | - | - | - | - | 44 | 5 |
| Osasuna | 1. | 1987/88 | 18 | 8 | 2 | 0 | - | - | - | - | - | - | - | - | 20 | 8 |
| Osasuna | 1. | 1988/89 | 28 | 2 | 3 | 0 | - | - | - | - | - | - | - | - | 31 | 2 |
| Osasuna | 1. | 1989/90 | 34 | 6 | 1 | 0 | - | - | - | - | - | - | - | - | 35 | 6 |
| Osasuna | 1. | 1990/91 | 26 | 3 | 2 | 0 | - | - | - | - | - | - | - | - | 28 | 3 |
| Osasuna | 1. | 1991/92 | 15 | 1 | 1 | 0 | - | - | 3 | 1 | - | - | - | - | 19 | 2 |
| Osasuna | Denera | Denera | 189 | 27 | 18 | 3 | - | - | 6 | 2 | - | - | - | - | 216 | 32 |
| Ibilbide osoan | Ibilbide osoan | Ibilbide osoan | 432 | 72 | 73 | 12 | 3 | 1 | 8 | 3 | - | - | 2 | 0 | 518 | 88 |

## Palmaresa

* 2 Liga (1982-83 eta 1983-84)
* Errege Kopa 1 (1983-84)
* Espainiako Superkopa 1 (1984-85)

## Entrenatzailea

* Osasuna (1996-97)
* Peña Sport (2001)
* Real Union (2002-04)
* Huesca (2005-06)
* Mirandés (2006-08)
* Ardoi
* Izarra (2010-11)
* Real Union (2011)
* Corellano (2013-14)
* Calahorra (2017-20)
* Txantrea (2023)

## Kanpo estekak

* Fitxa - www.athletic-club.eus
* Miguel Ángel Sola Elizalde Bdfutbol.com
* Datuak: Q2398747
# Genar Andrinua

Genar Andrinua Kortabarria, (Bilbo, Bizkaia, 1964ko maiatzaren 9a - ) euskal herritar futbolari ohia da. Erdiko atzelari lanetan aritzen zen. Euskal Herriko futbol selekzioarekin ere hiru partida jokatu zituen, gol bat lortuz. Getxoko Erromo auzokoa da eta hantxe ekin zion futbol jokatzeari.

## Estatistikak

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Bilbao Athletic | 2.B | 1982/83 | 36 | 1 | 2 | 0 | - | - | - | - | - | - | 38 | 1 |
| Bilbao Athletic | 2. | 1983/84 | 36 | 4 | 6 | 0 | - | - | - | - | - | - | 42 | 4 |
| Bilbao Athletic | 2. | 1984/85 | 33 | 4 | 2 | 0 | - | - | - | - | - | - | 35 | 4 |
| Bilbao Athletic | Denera | Denera | 105 | 9 | 10 | 0 | - | - | - | - | - | - | 115 | 9 |
| Athletic | 1. | 1983/84 | 1 | 0 | 0 | 0 | 0 | 0 | - | - | 1 | 0 | 2 | 0 |
| Athletic | 1. | 1984/85 | 1 | 0 | 0 | 0 | 0 | 0 | - | - | - | - | 1 | 0 |
| Athletic | Denera | Denera | 2 | 0 | 0 | 0 | 0 | 0 | - | - | 1 | 0 | 3 | 0 |
| Valladolid | 1. | 1985/86 | 34 | 2 | 8 | 0 | - | - | - | - | - | - | 42 | 2 |
| Valladolid | Denera | Denera | 34 | 2 | 8 | 0 | - | - | - | - | - | - | 42 | 2 |
| Athletic | 1. | 1986/87 | 36 | 3 | 6 | 0 | - | - | 2 | 0 | - | - | 44 | 3 |
| Athletic | 1. | 1987/88 | 29 | 2 | 4 | 0 | - | - | - | - | - | - | 33 | 2 |
| Athletic | 1. | 1988/89 | 34 | 1 | 4 | 0 | - | - | 4 | 2 | - | - | 42 | 3 |
| Athletic | 1. | 1989/90 | 33 | 0 | 3 | 0 | - | - | - | - | - | - | 36 | 0 |
| Athletic | 1. | 1990/91 | 29 | 3 | 3 | 1 | - | - | - | - | - | - | 32 | 4 |
| Athletic | 1. | 1991/92 | 32 | 1 | 5 | 0 | - | - | - | - | - | - | 37 | 1 |
| Athletic | 1. | 1992/93 | 38 | 1 | 1 | 0 | - | - | - | - | - | - | 39 | 1 |
| Athletic | 1. | 1993/94 | 21 | 1 | 3 | 0 | - | - | - | - | - | - | 24 | 1 |
| Athletic | 1. | 1994/95 | 26 | 1 | 3 | 0 | - | - | 6 | 1 | - | - | 35 | 2 |
| Athletic | 1. | 1995/96 | 16 | 2 | 3 | 0 | - | - | - | - | - | - | 19 | 2 |
| Athletic | 1. | 1996/97 | 8 | 1 | 4 | 1 | - | - | - | - | - | - | 12 | 2 |
| Athletic | Denera | Denera | 302 | 17 | 39 | 2 | - | - | 12 | 3 | - | - | 353 | 22 |
| Ibilbide osoan | Ibilbide osoan | Ibilbide osoan | 443 | 28 | 57 | 2 | 0 | 0 | 12 | 3 | 1 | 0 | 513 | 33 |

## Palmaresa

* Liga 1 (1983-84)
* Europako 21 urte azpiko futbol txapelketa 1 (1986)

## Kanpo estekak

* Fitxa - www.athletic-club.net
* Datuak: Q2288833
# Juan Jose Elgezabal

Juan Jose Elgezabal Bustintza (Bakio, Bizkaia, 1963ko abenduaren 22a) bizkaitar futbolari ohia da, erdilari lanetan jokatzen zuena, Athletic Clubean aritutakoa.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mungia | 3. | 1980/81 | 8 | 2 | - | - | - | - | - | - | - | - | - | - | 8 | 2 |
| Mungia | Denera | Denera | 8 | 2 | - | - | - | - | - | - | - | - | - | - | 8 | 2 |
| Bilbao Athletic | 2.B | 1981/82 | 0 | 0 | 0 | 0 | - | - | - | - | - | - | - | - | 0 | 0 |
| Bilbao Athletic | 2.B | 1982/83 | 32 | 9 | 3 | 0 | - | - | - | - | - | - | - | - | 35 | 9 |
| Bilbao Athletic | 2. | 1983/84 | 23 | 1 | 0 | 0 | - | - | - | - | - | - | - | - | 23 | 1 |
| Bilbao Athletic | 2. | 1984/85 | 27 | 2 | 2 | 0 | - | - | - | - | - | - | - | - | 29 | 2 |
| Bilbao Athletic | 2. | 1985/86 | 15 | 1 | 0 | 0 | - | - | - | - | - | - | - | - | 15 | 1 |
| Bilbao Athletic | Denera | Denera | 97 | 13 | 5 | 0 | - | - | - | - | - | - | - | - | 102 | 13 |
| Athletic | 1. | 1982/83 | 3 | 0 | 2 | 0 | - | - | 0 | 0 | - | - | - | - | 5 | 0 |
| Athletic | 1. | 1983/84 | 4 | 2 | 1 | 0 | 2 | 0 | - | - | - | - | 1 | 0 | 8 | 2 |
| Athletic | 1. | 1984/85 | 2 | 0 | 1 | 0 | 0 | 0 | - | - | - | - | - | - | 3 | 0 |
| Athletic | 1. | 1985/86 | 10 | 0 | 5 | 0 | - | - | 2 | 0 | - | - | - | - | 17 | 0 |
| Athletic | 1. | 1986/87 | 5 | 0 | 3 | 0 | - | - | 2 | 0 | - | - | - | - | 10 | 0 |
| Athletic | 1. | 1987/88 | 21 | 1 | 3 | 0 | - | - | - | - | - | - | - | - | 24 | 1 |
| Athletic | 1. | 1988/89 | 3 | 0 | 0 | 0 | - | - | 1 | 0 | - | - | - | - | 4 | 0 |
| Athletic | Denera | Denera | 48 | 3 | 15 | 0 | 2 | 0 | 5 | 0 | - | - | 1 | 0 | 71 | 3 |
| Logroñés | 1. | 1989/90 | 18 | 0 | 2 | 0 | - | - | - | - | - | - | - | - | 20 | 0 |
| Logroñés | 1. | 1990/91 | 24 | 1 | 6 | 0 | - | - | - | - | - | - | - | - | 30 | 1 |
| Logroñés | 1. | 1991/92 | 11 | 0 | 4 | 0 | - | - | - | - | - | - | - | - | 15 | 0 |
| Logroñés | Denera | Denera | 53 | 1 | 12 | 0 | - | - | - | - | - | - | - | - | 65 | 1 |
| Espanyol | 1. | 1992/93 | 22 | 0 | 1 | 0 | - | - | - | - | - | - | - | - | 23 | 0 |
| Espanyol | 2. | 1993/94 | 4 | 0 | 3 | 0 | - | - | - | - | - | - | - | - | 7 | 0 |
| Espanyol | Denera | Denera | 26 | 0 | 4 | 0 | - | - | - | - | - | - | - | - | 30 | 0 |
| Gernika | 2.B | 1994/95 | 18 | 1 | - | - | - | - | - | - | - | - | - | - | 18 | 1 |
| Gernika | Denera | Denera | 18 | 1 | - | - | - | - | - | - | - | - | - | - | 18 | 1 |
| Ibilbide osoan | Ibilbide osoan | Ibilbide osoan | 250 | 20 | 36 | 0 | 2 | 0 | 5 | 0 | - | - | 1 | 0 | 294 | 20 |

## Erreferentziak

* ↑ Juan José Elgezábal

## Kanpo estekak

* Fitxa - www.athletic-club.eus
* Datuak: Q3810858
# Melillako Museo Historiko Militarra

Melillako Museo Militarra Espainiako Melilla hiriko museo bat da. Concepcion Alta Baluarten dago, Melilla Zaharreko lehen gotorlekuan.

## Historia

Melillako V. Mendeurrenaren ospakizunaren harira, historia militarrari buruzko erakusketa bat egin zen, Armadaren Museoaren funtsekin, behin bukatuta Melillan geratu zirenak, eta Hiri Autonomoak utzitako beste batzuekin, bai eta partikularren beste batzuekin ere, museo hau osatu zuten, 1997ko uztailaren 15ean inauguratu zelarik.

## Deskribapena

Bolbora biltegian, beheko aretoan erakusketa iraunkorra dago, eta bertan uniforme militarrak, maketak, dioramak, mota guztietako andreak daude ikusgai, Enigma makina bat nabarmenduz, baita Isabel II.aren zaldi aulki bat ere, eta alta, aldi baterako laginak, artilleria plataformetan kokatutako kanoi eta morteroekin.

## Ikus, halaber

* Melillako Museoa
* Melillako Egiptoar Museoa
* Melillako Automobilaren Museoa
* Andrés García Ibáñez Arte Moderno eta Garaikideko Museoa
* Elektrizitatearen Gaselec Museoa
* Melillako Museo Etnografikoa
* Arte Sakratuaren Bilduma Museografikoa

## Erreferentziak

* ↑ «Museos» http://www.melillamonumental.org.
* ↑ Museo Militar de Melilla ¿Quieres conocerlo? - Ilutravel. .
* ↑ «Museo Histórico Militar de Melilla» Colección Guardia Civil.
* ↑ «Museo Histórico Militar» http://www.melillaturismo.com.

## Kanpo estekak

* Sitio oficial
* Visita virtual
* Datuak: Q47486664
* Multimedia: Museo Militar de Melilla / Q47486664